Vaimastvere Vabadussõja mälestusmärk
Vaimastvere Vabadussõja mälestusmärk on Jõgeva maakonnas Jõgeva vallas Vaimastvere külas asuv Vabadussõjas langenute mälestusmärk. Mälestusmärk on arvele võetud ajaloomälestisena. Algselt mälestustahvlina loodud mälestusmärgi algne asukoht oli Vaimastvere vallamajas, kuhu see paigaldati 1922. aastal. Nõukogude okupatsiooni ajal võeti tahvel seinalt maha ning peideti. Taasiseseisvumise järel loodi algsest mälestustahvlist ja laotud kivimüürist 1993. aastal uus mälestusmärk Vaimastvere kooli parki.